Ludmila Mětškowa
Ludmila Mětškowa (rodź. Holanec; * 21. měrca 1923 w Budyšinku, † 21. februara 1999 w Budyšinje) bě serbska wučerka, awtorka a redaktorka časopisa „Serbska šula“.
Narodźi so jako prěnje ze štyrjoch dźěći wučerja Arnošta Holana w Budyšinku, hdźež bu wot fararja Božidara Dobruckeho křćena. Jeje młódša sotra bě Lubina Holanec, z kotrejž přińdźe w lěće 1948 do Prahi, hdźež studowaše na Karlowej uniwersiće knihownistwo. Hromadźe z mandźelskim Fridom Mětškom měještaj dwě dźěsći, Jura a Wandu. Po tym zo běštej wonej dorosćenej, nawjedowaše Mětškowa něhdźe 13 lět hudźbny wotrjad w Domje serbskeho ludoweho wumělstwa.
Wona bu dnja 12. měrca 1999 na Budyskim Tuchorskim kěrchowje pochowana.
Literatura[wobdźěłać | žórłowy tekst wobdźěłać]
- Ludmila Mětškowa Holanec, Osobní zprávy, Česko-lužický věstník, červen 99 - Společnost přátel Lužice
hau_Latn szl_Latn szl_Latn szl_Latn pol_Latn ces_Latn